
Mi-am irosit ziua în pulberea uscată 

şi fierbinte a drumului, 

acum, în răcoarea serii, 

bat la uşa hanului. 

E pustiu si părăginit. Un bátrin si hid 

arbore ashath ! îşi întinde hulpavele rădăcini 


prin crăpăturile căscate ale zidului. 


RABINDRANATH TAGORE — GRĂDINARUL 


NEGRUL AMBA 


După ce schimbă şi ultima santinelă, Kader îşi 
aprinse o ţigară. Sorbi cu nesat cîteva fumuri, 
privind în urma negrului voinic şi înalt, care se 
depărta alene. Îl văzu cum discută ceva cu straja 
lingă focul firav din mijlocul luminişului, apoi cum 
dispare pe sub frunzele ferigii uriaşe, ocolind cortul 
nou-nout. Dincolo de cort dormeau hamalii. Cei 30 
de hamali negri angajaţi de şeful expediției. 


1 "i ES A 
ashath (poemul 64): aqvattha (în sanscrită), o specie de 
smochin, considerat sfânt în credința indienilor. 


— Ascultă, Jenkins ! mormăi Kader, 
întorcîndu-se spre albul ciolănos, proaspăt intrat în 
post. 

— Da, domnule ! 

— Cine-i negrul ăsta ? Cum îl cheamă ? 

— Amba, domnule. Refuză orice armă modernă. 
Stă de veghe cu sulița la picior şi pumnalul la briu. 

Se spune despre el că e vinátor admirabil si un 
foarte bun cunoscător al junglei. 

— Pare inteligent. 

— Nu vă inselati. Ştie şi două limbi europene ; 
franceza şi engleza. 

— Interesant ! Si cum ai aflat ? 

— Sint de şase ani în Congo, domnule ! Vorbesc 
nouă dialecte. Am discutat cu negrii. 

Kader tăcu, pe ginduri. Stinse ţigara sub talpa 
cizmei. Depărtate şi tainice, zgomotele din junglă 
răsunau ca un murmur. 

— Ochii în patru, Jenkins ! 

— Bine-nteles, domnule ! 

— Nu prea mai am încredere in afurisitii ăştia 
tuciurii de cînd am sosit în Kibali-lturi 2. Nici ca 
santinele n-ar mai trebui să-i folosim. Dar sîntem 
prea puţini albi. 

— Aşa e, domnule... 


2 Regiune în partea de nord-est a Congoului. 


— Miine dimineaţă să-l trimiti pe Amba la şef. 

— Am înţeles, domnule ! 

— Da’ mai du-te dracului cu domneala ta cu tot ! 
izbucni Kader. 

— Am inteles, domnule ! 

Kader îl scrută o clipă înfuriat, după care pufni 
în ris. 

— Fumezi ? 

— Mai mult beau, domnule. 

— Ja una! 

Îi întinse pachetul. Aprinseră tigárile. Zgomotele 
junglei răbufniră apropiat. Numai o ureche exersată 
ar fi putut surprinde în acelaşi timp urletul hidos al 
hienei, răgetul unui leu, buciumul elefantului, 
tipetele păsărilor de noapte; mereu altele, pe 
diferite tonuri — ca o polifonie sălbatică, prevesti- 
toare de primejdii. Aerul înăbuşitor, umed, purta cu 
el miasme gretoase, de pámint îmbibat cu apă si de 
putreziciuni pestilentiale. 

— Ptiu, ce mai pute ! mirii Kader, scárpinindu-si 
pieptul páros, acoperit cu sudoare. 

— Mlastiná, domnule ! Si nu bate vintul. Alizeul 
s-a lenevit. Bine cá nu sint tintari. Am fi lásat aici 
kilograme de singe. 

Jenkins se intrerupse, strábátut de un fior lung. 

— Ce faci ? Tremuri ? 


— Mă tot încearcă. De vreo trei zile, de cînd 
mărşăluim prin mlaştina asta puturoasă. Mai sînt 
şi alții bolnavi. 

— Coniac. 

— Fără rezultate. Frigurile sînt friguri, domnule ! 
Jenkins aruncă ţigara. 

— De ce nu i-ai spus şefului? Tine pastilele 
mele. Iei patru pe zi, cu coniac. 

Scormoni o vreme prin cartuşieră, apoi scoase 
un tub sticlos, pe care i-l dădu celuilalt. 

— Dracu” s-o ia de junglă afurisită ! bombáni el. 
Ai coniacul la tine ? 

— Nu beau în timpul serviciului. 

— Eşti cam dobitoc, prietene ! 

— Nu sint aşa convins ca dumneavoastră, dom- 
nule ! 

— Uite bidonul meu. 

În timp ce santinela bea — cam mult coniac 
pentru o biată pastilă — din gura lui Kader tisni un 
torent formidabil de înjurături la adresa pădurii. Şi 
erau aşa de colorate, că numai un bátrin marinar, 
înrăit de furtuni, le-ar fi putut aprecia cum se 
cuvine. 

— Mulţumesc, domnule ! 

Jenkins restitui bidonul. 

— Pentru înjurături ? 

— Pentru toate. Sinteti un om admirabil. 


— Nu te grăbi! Banii îi primeşti abia la capătul 
drumului. Pînă colo mai avem. 

— Am încredere în steaua mea! Nu-mi las eu 
ciolanele pe aici. Şi nici pe dumneavoastră nu vă 
sfătuiesc s-o faceți. 

— Pe barba mea roşie că ai dreptate! Pină 
una-alta, trage în orice umbră mişcătoare. Călăuza, 
Mabruki, zice că prin apropiere pindeste tribul lui 
Moaroro. Şi ăsta nu prea se are bine cu Roy. Sá nu 
evadeze vreun hamal, că ne-am ars. Ai înțeles ? 

— Cred că da, domnule ! 

— Bine. Noroc, Jenkins ! 

— Noapte bună, domnule ! A, stati puțin ! Cit e 
ora, vă rog ? Ceasul meu a ruginit. 

— 21 şi 15. 

— Mulţumesc, domnule ! 

Uriaşul Kader porni spre mijlocul luminişului, 
cînd răsunară foarte aproape răgete sonore, cu 
vibrații joase. Bărbatul reveni lîngă santinelă, cu 
pistolul în mină. Jenkins îndreptase carabina cu 
țeava scurtă spre zidul pădurii tropicale, care 
începea la cîțiva metri de dînşii. Printre ierburile 
hátisului, abia deslusiti în întuneric, luceau ochii 
unui animal. Leu să fi fost ? Jenkins ridică arma, 
tintind. 

— Nu trage! sopti Kader. Alarmăm oamenii. 
Si-asa sint obositi. 


— N-am chef să mă trezesc cu el în ceafă, dom- 
nule ! 

Brusc, lucirile verzui dispărură. Se mai auzi 
doar pufăitul minios al animalului. Cei doi asculta- 
ră o vreme, apoi Kader mormăi : 

— S-a dus. Păcat, în alte condiţii ar fi meritat 
cele două gloanţe între ochi. Noroc, Jenkins ! 

Santinela îl urmări o vreme cu privirile. Pe chi- 
pul său slab şi neras apáru un zîmbet dispretuitor. 
Dar totul nu dură decit o clipă, şi el reveni cu ochii 
la desişul luxuriant, învăluit în beznă. Deasupra, la 
40—50 de metri, coroana unui sicomor se profila 
clar pe cerul înstelat. O liană se arcuise peste 
virfurile frunzişului. 

Convingindu-se că nu-l amenință nimic, din 
două-trei salturi Jenkins ajunse în marginea 
pădurii. Ocoli în goană tufişurile dese, şi, fără 
zgomot, se îndreptă spre cortul şefului. Ajuns în 
apropiere se aruncă la pămînt. Mlădios ca un 
şarpe, se tiri pe lingă rădăcinile ferigii uriaşe, 
sosind lîngă cort aproape o dată cu Kader. Îşi lipi 
urechea de pinza groasă, 

— Hello, Roy ! Nu te-ai culcat încă ? 

— Cum vezi, Barbă-Roşie, trag din pipă. Aştept 
să mă cheme cineva prin radio. 

— [ar oamenii tài ? Din nou o să mă dai afară, 
ca să n-aud ? 


— Hai, nu fă pe supăratul. Afacerile sînt afaceri. 
Ai schimbat oamenii ? 

— Da, şefule ! Pe idiotul de Jenkins l-am postat 
la capătul cărării. 

— De ce-l faci idiot ? 

— Nu ştiu nici eu precis. 

— Hm ! Ceva noutăţi ? 

— Mi-a spus că printre hamali ar fi unul deştept 
şi curajos, care cunoaşte jungla cum îmi cunosc eu 
barba. 

— Mai bun decit Mabruki? Curios. Cum îl 
cheamă ? 

— Amba. 

— Ala cu suliță şi pumnal ? 

— Da. 

— Într-adevăr, minunat exemplar ! Nilot auten- 
tic, sau de undeva, din sud. Poate din Tanganyika. 
Are ochii vii, pătrunzători, nu-i aşa ? Nas ascuţit, 
prognatism 3 foarte slab. Uite, vezi, asta e greşeala 
noastră. Nu ne pricepem la negri. 

— Se zice că ştie şi vreo două limbi străine. l-am 
spus idiotului să ţi-l aducă mîine dimineaţă. 

— Ciudat, roscovanule ! 

— De ce ? 


3 Prognat: care are maxilarul inferior puternic iesit inainte. 


— Un om ca ăsta ar face parale bune la oraş, 
sau într-un port. Foarte ciudat ! Preferă jungla si 
cele 70 de livre pe care le duce zilnic în spinare. 
Hm! 

— Ástia sint ca maimutele. Vor páduri tropicale 
in locul custii civilizate a circului. 

— Lasá literatura ! Mabruki e un prost, dacá n-a 
aflat nimic despre el. Ori poate ne-a ascuns ? 

Roy Oswell trase din pipă ginditor. Kader îşi 
aruncá in fundul cortului pistolul, deasupra casca 
sa colonială, si se asezá oftind lingă ele. Pe pătură 
alergau zeci de urechelnițe mari. Începu să le 
omoare, dar nu le prididi, şi abandonă distracţia, 
injurind de mama focului. 

— De astea nu mai scăpăm ! bombăni el. 

— Poftim ? 

— Sint sute. Or să circule toată noaptea pe noi. 
Ptiu ! 

— Termină o dată cu prostiile ! 

— Am terminat, şefule ! 

Uriaşul încercă să zimbeascá si strivi încet o 
urechelnitá prinsă pe git ! 

— Amba ar putea sti ceva despre Taba Ciu. 
Adică despre Muntele Alb, cum se traduce in 
engleza ta de incult. 

— Mai incet, sefule, cu stiinta asta, cá si jungla 
are urechi. S-o dám pe nemteste. Te ascult ! 


— Bine, Barbă-Roşie ! Riurile Aruvimi-lturi au 
rămas la sud. Pînă în regiunea lui Taba Ciu mai 
avem vreo 80 de kilometri. 

— Dar trebuie să ocolim drumul care duce acolo. 
Ce-ai de gind să faci ? 

— Hai să te lămuresc, deşi e cam devreme, şi-ai 
putea s-o ştergi într-o bună zi. Lasă, roscatule, nu 
protesta, oameni ca noi n-au nevoie de cinste. Ştii 
totuşi prea puțin ca să-ţi laşi şeful cînd ţi-o veni la 
socoteală. Coniac ! 

Bidonul se afla chiar lîngă Roy, însă Kader i-l 
întinse, obişnuit cu aerele şi trăsnaia şefului. 
Ciocniră bidoanele şi băură amîndoi. 

— Aşadar, bărbosule, noi căutăm Muntele Alb, 
din apropierea Lacului Albert. Am aflat intimplátor 
că acolo e un tezaur cu care am putea cumpăra 
toată Africa. Aşa-i ? 

— Dacă Aran Selar, corcitura blestemată, nu 
crăpa ca un porc umflat cu gin, aflam noi mai 
multe ! 

— Nu fi măgar! El a fost singurul care ne-a 
confirmat, în spelunca din Watse, legenda Muntelui 
Alb. Si tot el ne-a pus pe urmele bátrinului Hamadi, 
care ştie precis locul comorii. Ce mai vrei ? 

— Ca să fiu cinstit, Roy, nu prea cred în legenda 
asta. Citi aventurieri ca noi şi-au lăsat pielea în 
junglă, alergind după comori de soiul ăsta, si nici 
măcar... 


Kader tăcu deodată. Ochii şefului scînteiau ca ai 
unei sălbăticiuni. Pe bárbos îl trecură náduselile. 

— Uite ce, Eduard Kader ! Eu nu te silesc. Dar 
stii acum cam multe. Si-o sá ne despártim doar cu 
o condiție : unul din noi să aibă o găurică neagră 
între ochi. Păzeşte-te ! 

— Roy, zău, să nu crezi... 

Şeful bău iar, zdravăn, dind din mînă a lehami- 
te. 

— Ascultă-aici ! Hamadi se pregăteşte de pleca- 
re. Va însoți în junglă o expediţie. Doi tipi: români 
şi frați. Acuma, pe urma lor e un om de-al meu. Au 
părăsit cu toții Mahagi-Port. Se pare cá cei trei vor 
veni încoa”, spre sudul Lacului Albert. 

— Sefule, eşti un geniu ! 

— Noi ţinem legătura cu individul plătit de mine, 
şi, cînd e la adică, ne întîlnim cu el pentru a afla 
unde sînt. Apoi lasă, smulgem noi secretul lui moş 
Hamadi. Ne pricepem oarecum la asta, ce crezi ? 

— Iartă-mi aiurelile, Roy! Eşti mai deştept ca 
mine. Nu voiam să te supăr adineauri. Va să zică, 
noi ocolim singurul drum spre Taba Ciu... 

— Fiindcă pe el o să umble Hamadi cu românii. 
Vezi că ştii ? 

— Ha, ha, şefule, ce lovitură ! Şi unde predăm 
baloturile ? 

— Sîntem aşteptaţi mai spre nord. Călăuza mi-a 
spus că avem doar două zile de mers pînă acolo. 


Dar trebuie să căscăm bine ochii. Am mai trecut 
acum un an pe-aici, prin Kibali-lturi, cînd cu 
prospectiunile pentru uraniu. Regiunea e controlată 
de tribul lui Moaroro. Am avut cîteva neplăceri cu 
el ; rămăsesem fără oameni şi s-a opus să ne dea 
alții. Ca să-l invát minte, i-am aprins cîteva sate. 
Dacă află că sînt acum pe aproape... 

— S-ar duce dracului recompensa. Prea am avea 
ghinion ! Trei luni am pregătit lovitura asta. 

—O sută de miare nu-s de lepădat, Bar- 
bá-Rosie ! De-aia să facem si pe dracul şi să ducem 
toate baloturile. Apropo, ştii cá bossul mi l-a 
recomandat pe Jenkins ? 

— Zău ? Kader strivi furios trei urechelnițe 
pescuite în barbă. Ce-o fi găsit la el? Eu credeam 
că l-ai remorcat tu de pe undeva. N-am încredere. 
Prea e prost, ori face pe prostul. 

— Ce vrei ! Mi l-a aruncat în spinare. 

— Ştie de marfă ? 

— Mă crezi idiot ? Nu i-am spus nimic. Şi-o fi 
închipuind, sárácutul, că sîntem cercetători. De 
altfel n-ar fi prea departe de adevăr. Tot veneam 
încoace să cercetăm Muntele Alb. Dacă Leps, 
bossul, ne-a rugat să-i ducem şi lui baloturile 
astea, de ce să nu-l ajutăm, mai ales că ne-a momit 
şi cu ceva parale. Cît despre marfă, dracul s-o ia. 
Nu mă interesează. Afacerile sint afaceri. A trebuit, 
bineînțeles, să-i dau lui Jenkins nişte explicații... 


Că sintem în fruntea unei expediţii ştiinţifice 
importante, nu ? 

— Mai încape îndoială ? Si ne vedem linistiti de 
drum. 

— Am reuşit, dragă bărbosule, să îndepărtăm 
orice bănuială. Cine naiba s-ar mai gîndi că, de 
fapt, noi căutăm Taba Ciu ? 

Oswell se ridică de pe ciotul unde şezuse şi 
căscă zgomotos, intinzindu-si brațele musculoase. 
Fumaseră amindoi tot timpul, aşa că aerul din cort 
devenise sufocant. Lampa cu baterii împrăştia o 
lumină palidă. Kader goli ultimii stropi din bidon, 
injurind că l-a secat atit de repede. 

— Ce zici de Hamadi, bătrinelul nostru, că are 
un băiat? zise el, privind pofticios la bidonul 
şefului. 

— Nu mai spune ! 

— Da, e student la Cairo. Má mir cá nu tii minte. 
Betivanul de Aran Selar a mormăit zece minute 
despre el. Dupá aia a cázut lat. A, asa e, tu nu erai 
acolo. Te dusesesi la bar. Zicea cá flăcăul e o 
capacitate. Ptiu ! Dá-mi sá trag un git sefule ! 

— Hai, inghite, roscovane ! li dai tircoale ca un 
ciine. Ai sá capeti delirium tremens, sá stii ! 

— Pe dracul ! 

În acel moment, răsună un tiuit scurt. Oswell se 
repezi la aparatul de radio, in functiune. Aruncá 
foaia de cort de pe el, scoase antena scurtă, isi 


potrivi căştile la urechi şi începu să apese butoane- 
le. 

— Aici „Antilopa” ! Aici „Antilopa” ! vorbi el deo- 
dată. Trec pe recepţie. Ascultă, Kader, că te 
interesează ! 

Roşcovanul deveni numai urechi. În difuzor se 
auzi : 

— Călăuza Hamadi a părăsit de două zile 
Mahagi-Port, ca însoțitor al celor doi români, Geo şi 
Victor Cornescu. Vor întreprinde cercetări spre 
sudul Lacului Albert, pînă în apropierea localității 
Bogoro. În aceeaşi direcție a plecat şi o americană, 
Ann Breakstone, însoțită de omul nostru, Tony. Eu 
îl urmăresc pe Hamadi. Tony va raporta pe aceeaşi 
lungime de undă. Aştept ordine. 

Roy manevră iar butoanele, aplecindu-se deasu- 
pra unui microfon minuscul : 

— Aici „Antilopa” ! Ti-am primit raportul. Conti- 
nuă urmărirea. Peste trei zile, pe aceeaşi lungime 
de undă. Am terminat ! 

După ce acoperi aparatul, Roy se ridică încet. 

— Ei, ce ţi-am spus ? Legătura cu Taba Ciu a 
fost făcută. 

Surise radios. 

— Să fie cu noroc! mormăi uriaşul. Crezi că la 
Taba Ciu îi duce Hamadi ? 


— Sint sigur ! La culcare ! ordonă Roy. Nu uita 
să-ți pui ceasul să sune. La trei trebuie să-i 
schimbi pe Jenkins şi Uledi. Noapte bună ! 


Amba lupta din greu cu somnul, răsucindu-şi 
trupul puternic, cu umeri pătraţi, pe makanda ^ lui 
udă. Transpirase. Avea gura uscată, dar nu-i era 
sete. Cămaşa groasă, albastră i se lipise de piele. 
Pantalonii aspri şi tari îl supărau. Ar fi vrut să-şi 
scoată bocancii, dar se rázgindi. 

După marșul de peste zi, Barbă-Roşie l-a trimis 
în primul schimb de pază. Chiar acolo, în post, a 
simțit începutul frigurilor, acele spasme mici, 
kitchuma chuma, care-l ingrozeau pe orice negru. 

Nu trebuia să doarmă. Era conştient că nu 
trebuia. Şi totodată îl toropea o oboseală nefirească. 
Respira anevoie, neputindu-i-se împotrivi. Se rásuci 
iar pe o parte, cu bágare de seamă, evitind să facă 
zgomot. Trase si mai aproape sulița scurtă, solidă. 
Pipăi tocul cutitului prins la centură, 

Ridicîndu-şi capul, privi împrejur. O uşoară 
ametealà îl obligă să închidă ochii. Cînd îi deschise 


+ Makanda — sac-rogojină, din frunze de palmieri pitici, uscate 
la soare. După ce frunzele sunt tăiate în cinci-şase bucăţi, firele 
sunt apoi împletite. 


iar, văzu balotul său înfăşurat în foaia de cort 
murdară. Zări apoi trupurile celorlalți negri, 
hamalii caravanei, cufundati într-un somn adînc. 
Fiecare avea alături încărcătura — cele 70 de livre, 
ridicate dimineața pe umeri si duse prin junglă pret 
de şase mile pe zi. Întunericul nu-l stînjenea pe 
Amba. Îşi obişnuise ochii cu el încă din copilărie, 
cînd vina pe malurile lui Zambezi. Dincolo, peste 
luminis, printre ierburile culcate la pămînt, 
dormeau duşi şase negri goi : înaintaşii. Puternici, 
neobositi parcă şi conduşi de Mabruki — cáláuza — 
ei táiau cu ajutorul topoarelor scurte lianele 
incolácite pe cárare, usurind astfel inaintarea 
grupului. Căci pădurea se lăsa greu învinsă, si 
potecile mai fuseseră străbătute doar de sălbăti- 
ciuni. 

După stele, era trecut de miezul nopții. Focul din 
mijlocul luminişului aproape se stinsese. O trimbă 
subtiricá de fum se înălța dreaptă pînă la frunzele 
ferigii de deasupra. Uledi, santinela, atipise chircit 
lingă movila fierbinte de cenuşă si jar, stringind 
între genunchi carabina militară cu ţeavă scurtă. Şi 
vuasungii — oamenii albi — dormeau. În cortul lor 
era întuneric, iar Jenkins, cealaltă santinelă, fuma 
plimbindu-se. Lui Amba îi plăcea vuasungul acesta 
blind şi tăcut. 

Numai atît reuşi să gindeascá negrul, şi capul îi 
căzu înapoi, pe rogojină, Timplele îi zvicneau. Peste 


cel mult o oră, trebuia să fugă cu balotul în spate, 
pentru a-l căuta pe Moaroro, puternicul şef de trib. 
Şi nu avea nici o pastilă din cele ce alungau 
frigurile. 

Să-i ceară una lui Barbă-Roşie ? Sau să fugă 
pînă la Manciuniane, fata zveltă, cu sinii ca două 
mosuca 5? Ea îl aşteaptă acolo, pe malul lui 
Zambezi, răcorindu-se în umbra lui gonono cel cu 
coaja argintie. O să coboare la ea cu piroga, ajutat 
de curenţii iuți, ce mină apele limpezi spre 
Mosi-oa-tunia 6. 

„Unde alergi asa, Amba ?" 

„La Manciuniane, fata pe care o iubesc. Ploile au 
trecut. Azi infloresc ghioceii si miine mor, nu mai 
sint. Vreau sá-i duc buchetele albe de tlacu-eapitse 
— copita zebrei. Florile sint mai albe decit západa 
lui Kilimanjaro". 

L-a zárit de departe. Fuge spre el si ride. 

— Trage piroga la mal ! îi strigă. 

Acum o leagáná in brate. Pe piept i-a presárat 
ghioceii albi, inmiresmati ca şi buzele ei crude si 
roşii. 

— Cînd alergi, Manciuniane, eşti mai gratioasá 
decît condoma. O, tu, frumoasa mea antilopă, tu — 
iubirea mea ! 


5 mosuca — fructe mici, semănând cu merişoarele. 
6 Mosi-oa-tunia — „Aici aburii fac zgomot”. Nume dat de 
băştinaşi cascadei Victoria. 


— Mai spune-mi, Amba, mai spune-mi ! 

Dar el a aşezat-o în umbra lui gonono, pe iarba 
moale şi deasă, aplecîndu-se să-i soarbă fericirea 
înflorită pe buzele roşii, întredeschise. 

Apoi, Manciuniane şi Amba s-au urcat în pirogă. 
Fata stă dreaptă, ca un bambus, în prova bărcii 
înguste. Priveşte înainte, spre insula de deasupra 
apelor repezi. Numai stinci negre, amestecate cu 
bucățele de sticlă strălucitoare, ce licăresc în 
lumina soarelui. 

— A plouat cu stele ! strigă Manciuniane rizind. 

— Da! îi răspunde el. Manciuniane e fericită. 
Ride mereu. 

Negrul lopáteazá cu pricepere, ocolind virfurile 
stîncilor. E un bun vislaş Amba. Sint în mijlocul 
fluviului. Se záresc malurile impádurite. Arborii 
uriasi au fel de fel de culori. Amba lasá piroga in 
voia curentului. Zgomotul cascadei devine asurzi- 
tor. Dincolo de insulă, din prăpastie, cinci coloane 
gigantice de aburi se înalță spre cer. Albe ca şi colții 
elefanților. Bate vintul, aplecindu-le într-o parte. 

Tinerii au ajuns. Manciuniane sare pe mal. 
Fuge. Amba trage piroga sus, pe pietre, şi aleargă 
după ea. 

Se imbrátiseazá. În pragul cascadei e răcoare. 
Fata tremură. 

— Ti-e frig ? întreabă el. 

— Mi-e frică, 


Amba ride : 

— Piatra e tare ! 

— Apa o invinge ! 

— Omul e mai tare ca munții. 

— Vreau să trăieşti, ca să te iubesc. 

Privirile lui sînt atrase mereu de golul unde se 
prăvălesc bubuind cele cinci şuvoaie. Aburii, parcă 
nemiscati, se împletesc în curcubeie. 

— Nu, să nu te duci acolo ! Sá nu mai pleci ! ţipă 
Manciuniane. Nu te las ! 

— Nu plinge, antilopa mea! Am să plec iar. 
Miine. Să ne luăm rămas-bun de la cascadă... 
Dă-ne forța şi răbdarea cu care macini stincile, 
Mosi-oa-tunia ! Ţării mele îi trebuie răbdarea si 
forța ta. Mai tîrziu, cînd mă voi întoarce iar, aş vrea 
să-ți spun : Am învins, bătrine ! 


— Amba, trezeşte-te ! 

Şoapta îl făcu pe negru să deschidă ochii. Era 
tot noapte, şi o mînă străină îi ştergea sudoarea de 
pe frunte. Frigul pătrunzător nu-i dădea pace. 
Tremura. Apoi îşi aminti de luminiş, de rogojina lui 
udă. 

— Macunguru ! biigui. 


— Da, frigurile junglei! răsună o voce care-i 
păru cunoscută. Uite, ia nişte pastile. Deschide 
gura ! 

Amba ezită. Cine e necunoscutul ? Dar îşi aminti 
iar că trebuia să ajungă la Moaroro. Se supuse. 
Simti cum îi cade pe limbă ceva dulce. Apoi trebui 
să înghită coniacul tare şi cald, pe care străinul i-l 
turna din bidon. 

— Mulţumesc ! şopti el, în frantuzeste, căci asa 
vorbise şi bărbatul, al cărui chip nu reuşi să-l vadă. 

Auzi foşnetul frunzelor... Ştiu că străinul nu mai 
era lîngă dinsul. Se gîndi iar la Manciuniane, care-l 
aştepta undeva, pe malul lui Zambezi. Ascultă o 
vreme tiriitul subtirel al unui greiere — tringa. 

După vreo jumătate de oră, Amba se răsuci pe 
makandă. Frigurile nu-l mai zgiltiiau. Nu-l mai 
durea nici capul. Ridicindu-se puțin, privi spre 
mijlocul luminişului. Uledi, întins pe iarbă, dormea 
profund. Ultimii tăciuni licăreau slab, gata să se 
stingă. 

„Acum trebuie să fug ! gîndi el. Miine va fi prea 
tirziu. Ne vom îndepărta de cărarea din spatele 
palmierului, care duce la tabăra lui Moaroro”. 

Se ináltá fără zgomot din mijlocul ierburilor 
unde dormise. Locul acesta ales de cu seară îl ajuta 
acum să se retragă neobservat. Negrii ceilalți erau 
prinşi în mrejele somnului lor de plumb. Luminişul 
— pustiu. Nici o mişcare. O clipă se gîndi la Uledi. 


Dimineaţa va fi aspru pedepsit de Oswell. Dar 
oricum, chiar dacă-l va împuşca, el, Amba, trebuie 
să ajungă la Moaroro. Luă într-o mînă balotul, în 
cealaltă sulița şi dintr-un salt pieri in hátisurile din 
marginea pădurii. 

Se furişa printre ierburi uşor ca ghepardul, fără 
cel mai mic foşnet. Trecind de cort, il zări pe 
Jenkins. Státea nemiscat, privind in pámint, cu 
carabina pe umăr. Atipise asa, în picioare ? Negrul 
se opri. Fel de fel de gînduri îi trecură prin minte. 
Drumul, noaptea, prin junglă, era o nebunie. Dar 
cărarea, singura cărare, se afla lingă santinelă. 
Numai pe acolo se putea fugi. 

Aplecîndu-se, lăsă balotul de sub brat pe nişte 
frunze mari. Se culcă la pămînt, si, tirindu-se, se 
apropie de alb. Apăru în spatele lui ca o umbră. Îl 
lovi în ceafă scurt. Jenkins căzu ca fulgerat. Negrul 
îl privi câteva clipe. Albul nu mai mişca. „Peste 
10-15 minute îşi va reveni”, gîndi Amba, ascultind 
precaut zgomotele din jurul său. Nimic neobişnuit 
nu-i atrase atenția. Alergă înapoi, luîndu-şi balotul 
şi sulița. 

Curind, se afunda pe cărare în junglă. Se strecu- 
ră repede printre copaci şi liane, năclăindu-şi din 
cînd în cînd bocancii în terenul mocirlos. Balotul 
aruncat pe umăr îl stingherea în mers. O ramură 
tepoasá îi sfişie cămaşa la piept, o alta îi brăzdă 
umărul şi fata. Poteca serpuia prin junglă, ocolind 


tulpinile copacilor uriasi, năpădită de hățişul 
luxuriant al plantelor din ultimul etaj al florei 
tropicale: ferigi, liane, boschete agățătoare şi 
ierburi dese, felurite. Obişnuit să străbată şi 
noaptea asemenea locuri, Amba se orienta uşor, 
trecînd peste toate piedicile. În cîteva rînduri 
escaladă trupurile uriaşe ale copacilor doboriti de 
furtuni. Dar pînă la uriasul muvlé 7 mai avea de 
străbătut cîteva sute de metri. În spatele lui 
crescuse un bomax, iar pe sub ramurile sale 
începea o nouă cărare, neştiută de albi. Pe acolo, ar 
fi ajuns pînă dimineaţa la Moaroro. 

Deodată se opri. Un miros străin, de animal, îi 
lovi nările. Ascultă cîteva clipe atent, tinindu-si 
respiraţia. Miriia nemulțumit un simba. Îl văzu la 
citiva metri de  dinsul, tupilat la pămînt, 
miscindu-si coada nervos. Ştia cá leul are să sară 
din moment în moment. Se lasă în genunchi, 
ridicînd sulița. Balotul îi alunecă de pe umăr. 
Atunci izbucni răgetul acela înfiorător, cu gilgiituri 
joase, care aduce tuturor spaimă şi groază. Leu şi 
om se priviră țintă. Apoi animalul îşi ináltá botul. 
Coada îi rămase nemişcată, 


7 Muvlé — specie de arbore, ale cărui ramuri cresc la 35-40 m 
înălțime. 


Amba aruncă sulița cu putere, în timp ce leul 
sărea. Rănit adînc în piept, el căzu lingă negrul 
prăvălit într-o parte. Încercînd să se ferească, Amba 
se împiedică de un ciot. Leul urla de durere, 
zvircolindu-se, cáutindu-si adversarul. Îi zări trupul 
masiv şi făcu un nou salt. În acel moment bubuiră 
două impuscáturi. Animalul, mort, căzu lîngă om. 
Mai tresări o dată şi rămase nemişcat. 

Amba nu ştia ce să facă. Văzu pe cărare silueta 
unui om ciolănos, care-şi aşeza liniştit arma la loc, 
pe umăr, apoi, din citiva paşi se apropie de leşul 
animalului. Era Jenkins pe care-l lovise în cap cu 
puţin mai înainte. Negrul isi viri cuțitul în teacă si 
se ridică. 

— Mulţumesc, domnule Jenkins! murmură el, 
atent la mişcările celuilalt. 

— Lasă ! răspunse repede albul, cu glas sigur. 
Pleacă ! Ai drum lung de făcut. Tabăra s-a şi 
alarmat cred. Spune-i lui Moaroro că totul e-n 
ordine. lar noi doi ne vom mai intilni. 

— Ştiaţi de simba ? 

— A dat mereu tîrcoale luminişului. Eram sigur 
că te va ataca. Noroc, Amba ! 

Jenkins îi întinse mîna. Negrul i-o scutură băr- 
băteşte, recunoscător. În acelaşi timp se întrebă de 
unde-l cunoaşte Jenkins pe Moaroro şi ce legături 
are cu dinsul. Celălalt îi ghici însă frámintarea. 


— Nu te nelinişti. Amba. Ai organizat bine trea- 
ba. Ştiu că majoritatea negrilor sînt din tribul lui 
Moaroro. Du-te şi dă-i de veste. 

— Cine sinteti şi cum de-mi cunoaşteţi planuri- 
le ? îl întrerupse Amba. 

— Mi le-a destăinuit Mabruki. lar Mabruki este 
fratele lui Tassili. 

— Frumoasa Tassili ? Cintáreata neagră ? Care a 
murit împreună cu copilul ? 

— Da. Mi-a fost soţie. L-am rugat pe Mabruki să 
nu se dea de gol că-mi este rudă. 

Cîteva clipe, negrul tăcu, surprins. Apoi murmu- 
ră plin de respect : 

— Deci dumneavoastră sinteti acel învățător care 
dădea pe ascuns lecţii copiilor de negri ? 

— Eu. Moaroro mă stie, şi vreau să-i transmiti 
următoarele : Planul nostru de luptă este bun. 
Pentru asupritorii albi din regiune, dispariția 
baloturilor ar fi o pierdere însemnată. Vă rog însă 
să nu vă atingeti de Roy Oswell si de Kader. Voi 
continua eu urmărirea lor. Spune-i lui Moaroro cá 
trebuie sá continui eu. Eu, intelegi tu ? Dupá ce 
termini, dacá poti, vino la Nizi. Cit mai repede. As 
avea mare nevoie de tine. Acolo poate cá am sá-ti 
spun de ce vá rog sá-1 lásati pe Roy in seama mea. 
Ne intilnim in marginea pádurii, la monument. Te 
voi aştepta numai dimineața. Acum pleacă ! Noroc, 
Amba ! Trebuie să mă întorc în tabără. 


Multă vreme negrul nu se mişcă din loc privind 
după prietenul dispărut în pădure. 


În tabără, împuşcăturile avură urmări neastep- 
tate. Focul lui Uledi se reaprinsese ca prin farmec. 
Flăcările vii luminau acum tot luminişul, în timp ce 
negrul aducea mereu alte crengi, într-un exces de 
zel surprinzător. Hamalii discutau ceva, agitati. 
Citiva dintre ei, cei mai obosiţi, dormeau încă. 

În fata cortului, Roy Oswell, cu mîinile in buzu- 
nar, aştepta raportul lui Kader, plecat în recunoas- 
tere. Pe chipul sáu ars de soare totul se ascutise : 
nasul, buzele, bărbia. Ochii mari, cu cearcăne 
vinetii, scinteiau ca ai unui dement. Era crud Roy 
Oswell, îndărătnic, plin de ambiţii cutezátoare, 
căutînd să le-ndeplinească printr-o voință de fier. 
Tip nordic, de statură atletică, îi domina mai 
întotdeauna pe cei din aceeaşi teapă, mulțumită 
cinismului şi calmului sáu innáscut. Dispretuia 
oamenii, considerindu-i incapabili sá se rupá de 
ceea ce numea el interese mici si meschine. ,O 
turmă, ca toate celelalte viețuitoare!” spunea, 
ridicînd din umeri. 

Acum îşi domina furia, convins că nenorocirile 
sînt abia la început. Îl trezi din gînduri 
Mabruki-călăuza : 

— Yambo, bana ? Cum vă simtiti, stápine ? 


— Ce naiba vrei ? 

— Duhurile, mukunguru, au furat la Amba ! 

Roy nici nu clipi. 

— l-au pus la dispoziție si o furgonetă pentru 
balot ? 

— Da, balot mare nu e. Dus o dată cu el. 

— Pleacă ! 

Pleoapele lui Roy se închiseră ca două linii. 

„Amba ! Negrul ăsta deştept, pe care imbecilii de 
Jenkins si Kader l-au tratat ca pe un dobitoc 
oarecare. Fuga lui cu balotul dovedeste cà era 
conştient ce cară in spate. Cu o asemenea dovadă, 
Moaroro ar fi fost gata să lupte pînă la ultimul om, 
pentru a învinge. 

Barbá-Rosie veni, spre ghinionul său, cu o veste 
şi mai neliniştitoare : : 

— Jenkins ! Ia-1 de unde nu-i ! 

O clipă, şeful nu-i răspunse. Ce să mai pretindă 
de la el? Nu, era neputincios! Uriaşul ăsta cu 
mutră rotundă, înconjurată de ciltii părului roşu, 
cu nas borcănat — purtind semnele evidente ale 
alcoolismului — nu poate decit să crească porci si 
găini în cine ştie ce mănăstire catolică. Şi să bea 
două butoaie de rom pe zi. Doar atit. În scăfirlia lui 
mică putrezesc urmele vagi ale unui creier de strut. 

— Boule ! 

Kader tresări. 

— Ce sînt eu vinovat, şefule ? 


Îşi aprinse repede o ţigară. 

— Nu vezi ? Se luminează de ziuă. La trei trebuia 
să-i schimbi pe Uledi şi Jenkins. 

— N-am auzit ceasul... 

— Din cauza ta, Amba a reuşit să fugă. 

— Amba !? Kader rămase cu ţigara în aer, cu 
mutra jalnică a unuia care ar fi înghițit un şarpe. 
Imposibil ! S-o fi dus să-şi facă treburile... 

— Pentru asta bineînţeles că-i trebuia şi balotul. 
Să ştii, bărbosule, că la primul atac al negrilor te 
leg de un copac. Sulitele lor n-au să-şi greşească 
tinta. Idiot ! Ti-am spus să fii cu ochii în patru. 

Cine ştie unde ar fi ajuns lucrurile, dacă nu 
apărea Jenkins. Se apropie de cei doi cu mers 
legănat, obosit şi cu un rictus de amărăciune în 
colțul buzelor palide. Respira iute, ca după fugă. 

— Domnule Roy, cineva m-a pocnit în cap. Uite 
ce rană mi-a făcut ! Cînd mi-am revenit, mi-am zis 
cá nemernicul nu putea fugi decit pe cărare. Am 
plecat după el. Spre ghinionul meu, nu l-am mai 
ajuns. La întoarcere, am dat nas în nas cu leul care 
ne tot dă tircoale încă de aseară. Am tras două 
gloanţe. Asta e tot. Cine a dispărut, nu ştii, 
domnule ? 

— Amba, domnule ! 

Roy îl imitase perfect. Cu toată situaţia dramati- 
că, Barbá-Rosie pufni în ris. Pumnul şefului îl lovi 
însă prompt sub bărbie. Uriaşul se lungi la pămînt 


fără să cricneascá. Frecîndu-şi pumnul, Oswell 
privi plin de dispreț la trupul doborit. 

— Cheamă-l pe Uledi, Jenkins ! 

Masca uluielii şi a prostiei se împleteau deopo- 
trivă pe chipul santinelei. Murmură : 

— Sînt consternat, domnule ! Aşa surpriză... 

— Nu mă interesează timpenia dumitale ! Chea- 
mă-l pe Uledi, am zis. 

— Pe Uledi, domnule ! Am înțeles! Şi execută 
dispoziția. 

Cînd ajunse în fața şefului, bietul negru tremura 
ca o frunză bătută de vînt. 

— Ce vreți ştiţi la mine, bana mkuba — mare 
stápin ? 

— Cum a fugit Amba ? Te-ai inteles cu el? 

— Akuna, akuna, bana ! Nu, nu, stápine ! 

— Jenkins ! 

— La ordine, domnule ! 

— 25 de lovituri cu vergeaua metalicá. 

Uledi cázu in genunchi : 

— Akuna, akuna, bana.., 

— Domnule Oswell, nu ştiu dacă împrejurările 
ne permit să procedăm astfel ! 

Vocea lui Jenkins suna mai degrabă ca un aver- 
tisment. 

— Nu, domnule ! 25 de lovituri. Întîi dumneata 
lui Uledi, pe urmă Uledi dumitale. De ce să nu 
împărțiți egal recompensa ? Executarea ! 


În dimineaţa aceea lumina zorilor învălui ca de 
obicei jungla. Tulbure ca o ceaţă, ea se strecurá si 
în luminişul tăcut, unde oamenii se pregăteau de 
plecare. Micul dejun fusese luat cu o grabă 
neobişnuită. Strigătele, gemetele negrului bătut mai 
stăruiau parcă în aerul înăbuşitor. Pinze de aburi 
lăptoşi pluteau printre ierburi. Un pui jucăuş de 
gorilă tipa, făcînd tumbe pe creanga unui palmi- 
er-liană. Cei şase înaintaşi trecură în fruntea 
coloanei, cu securile în mînă. După ei, Mabruki, 
apoi Oswell, care fuma tăcut. Hamalii părăsiră pe 
rînd luminişul. Ultimii veneau Jenkins şi Kader. 

— Vrei o ţigară ? întrebă Barbá-Rosie. Dacă n-ai 
mîncat, cel puţin fumează... Bătaia a fost o 
timpenie. Pedeapsă de sclav, nu de alb. Te-ai ținut 
bine. Te doare rău ? 

— Nu, mulțumesc ! Dă-mi mai bine o gură de 
coniac. 

Kader îi întinse bidonul. Jenkins bău îndelung, 
sub privirile mohorite ale celuilalt. Un papagal 
cenuşiu zbură ciriind pe deasupra lor. 

Din pricina potecii înguste, coloana se desfăşu- 
rase in şir indian, distanţele dintre oameni atingind 
trei-patru metri. Înaintau încet şi greu din cauza 
căldurii si umidității excesive. Aerul viciat de 


miasmele atitor putreziciuni îi inábusea la fiecare 
pas. 

— De mii de ani pădurea e mereu verde, izbucni 
deodată Jenkins. 

— Ce-ti veni ? mirii Kader, privindu-l chioris. 

— E întuneric. Nu vezi că e întuneric? Şi tot 
universul ăsta verde luptă pentru lumină. De sus 
piná jos. 

— Bati cimpii... 

— Lumina ajunge obositá la picioarele noastre. 
Dar ea e albă. Ştii că e albà ? 

— Haide, haide... na! lar m-a-ntepat un spin! 
Ah ! Si ce usturá ! 

Uriasul şi-l smulse din carnea soldului, injurind 
ca de obicei. 

— Cerul de deasupra noastrá e senin, albastru, 
incepu iar Jenkins. Si noi ne tirim pe cárarea asta 
imputitá, ca sálbátáciunile. Copiii m-or fi asteptind 
să mă întorc. 

— Dar citi ai? 

— Avem adică... Vreo 43! 

— Te-ai îmbătat, Jenkins ! Vezi să nu te vadă 
şeful. 

— Nu, zău 43 ! Am fost învăţător. 

— Şi cum ai nimerit aici ? 

— Bossul! Leps. Dracul să-l ia! li datoram 
16.000 de dolari. „Ajută-mă, mi-a zis. Tot vrei tu să 
cunoşti Africa si pe negri. Scapi si de datorii !" 


— Timpit mai esti! Eu il pocneam peste bot. 
Sá-ti pui pielea la saramurá pentru 16.000. Ah! 
blestemate muste ! Strivi una pe brat. Ei! Dar ce 
s-a-ntimplat ? 

Hamalii din fata lor se opriserá. Jenkins vorbi cu 
unul dintre ei. 

— Ce e ? intrebá Kader, care nu pricepea nimic 
din bombăneala lor. 

— Un cordon de furnici traversează poteca. 
Hamalilor le e teamă să nu fie atacați. 

— Atacati ? De furnici? Kader scuipă printre 
dinţi cîteva înjurături. Le-arăt eu puturosilor ! 

— Nu te grăbi! Sint carnivore. Astea înghit un 
elefant înainte să-ți termini tu ţigara. Aşteaptă-mă ! 

Jenkins dispăru. Nu trecu mult şi coloana îşi 
reluă marsul. Kader îl intilni pe Jenkins lingă două 
trunchiuri groase de copac, aşezate oblic peste 
potecă. Pe ele alergau, dispárind în pădure, 
furnicile mari şi albe. 

— Le-am făcut un pod Acum îşi văd de treaba 
lor. Prin apropiere trebuie să fie leşul vreunui 
animal. 

Porniră iar. Lumina zilei crescuse puţin. În acest 
crepuscul continuu te aşteptai însă mai degrabă să 
se innopteze. Tipetele papagalilor si ale altor păsări 
îi întovărăşeau la fiecare pas. Din cînd în cînd 
izbucneau  urletele amenințătoare ale gorilelor 
cátárate în haosul desişului înalt de deasupra. 


Molesiti de căldură, oamenii, albi şi negri, înaintau 
tot mai lent. 

La primul popas, Roy Oswell descoperi că patru 
negri dispăruseră fără urmă, şi o dată cu ei 
baloturile şi sacii cu alimente. Cercetările nu 
dădură rezultate. Hamalii povesteau legende despre 
duhuri ale pădurii care le-ar fi răpit tovarăşii. 

Oswell parcă turbase. Discută imediat cu 
Jenkins şi Kader. 

— Amba şi tribul lui Moaroro sint duhurile ! 
strigă şeful. Din acest moment nu mai dormim nici 
unul. Orice negru dubios să fie împuşcat pe loc ! 


După-amiază, pe la patru, îi atacă o turmă de 
gorile uriaşe. Citiva negri fură răniţi, alții mai multi, 
profitară de împrejurare ca să se facă nevázuti. Roy 
impuscá cinci maimuțe, însă nu înainte de a se fi 
ales cu capul spart. 

În cursul nopții, alti patru negri „au şters puti- 
na” — cum i-a raportat Kader şefului. 

Din această situație îi salvă bossul, pe nume 
Leps, care sosi, cu două zile mai devreme, însoţit de 
35 de albi. Cum îşi angajase oamenii, şi din ce 
direcție venea, numai el ar fi putut spune. Nu-l 
întrebă însă nimeni, nimic. Elegant, într-un costum 
sport de culoarea ciocolatei, afaceristul suporta 
excelent clima şi marşul prin junglă. Avea, desigur, 


peste 40 de ani, dar scund şi rotofei cum era, nu 
i-ai fi dat atita. După recomandările si amabilitátile 
de rigoare, Roy Oswell îi povesti pe scurt ultimele 
întîmplări, cuprins de descurajare. 

Spre stupefactia lui, Leps rămase relativ liniştit. 

— Mă aşteptam, domnilor ! Pentru asta m-am şi 
grăbit să vă ies in intimpinare, însoțit de aceşti 
domni. Sintem dornici de luptă. Pornim in urmări- 
rea lui Moaroro. Pe negrii care v-au mai rămas îi 
luăm în slujba şi sub ocrotirea noastră. Ori se bat 
alături de noi, ori le trintim cite un glonț în ceafă. 
Cit despre tribul ăsta de hoți, n-aveţi grijă! Îl 
cumintim noi. Si le mai luăm şi despăgubiri. Pentru 
atita deranj, merită. 

— Si... banii ? întrebă Roy nelinistit. 

— 30 000 mai putin. 

— Fie ! acceptá Oswell, rásuflind usurat. 

— Jenkins, aráti cam ráu. Ai avut friguri ? Ce 
să-i faci, băiete, asta-i Africa! Acum eşti liber să 
pleci unde vrei. Te-am iertat de datorie. Poți să-l 
insotesti pe Roy. Pleacă la Nizi. 

Fără să le mai pese de ce lasă în urmă, Oswell, 
Jenkins si Barbă-Roşie părăsiră tabăra peste cîteva 
ceasuri. Îi însoțeau doar Mabruki si alti doi negri, 
cu bagajele. 

Peste două zile, seara — după un marş greu prin 
junglă — soseau în orăşelul Nizi, unde, într-un 


hotel mizerabil, luară cîte o cameră. Dimineaţa, Roy 
îl vizită pe Jenkins. 

— Sper cá nu te-ai supărat pentru cele 
intimplate în junglă, domnule Jenkins ? 

— Desigur că nu, domnule ! Datoria... 

— N-ai vrea să ne insotesti mai departe, pe mine 
şi pe Kader? Cunoşti dialectele locale si ne poti 
ajuta. Primesti ? 

— Unde mergem ? 

— Deocamdatá e prematur... 

— Unde, domnule, unde ? insistă Jenkins netul- 
burat. 

— Să căutăm un munte ! răspunse zimbitor si in 
doi peri Oswell. 

— Un munte ? Jenkins párea náuc. 

— Îi spune Taba Ciu. Trebuie să afli ceva de pe 
la negrii de-aici. Îți dau 100 de dolari pe zi, şi, dacă 
treaba merge, primeşti la urmă încă 10.000. 

— Bine, domnule ! Bateti palma ! 

Cei doi bárbati isi strinserá miinile, iar Roy ii 
dádu si un acont substantial. Fiindcá Barbá-Rosie 
nu se trezise incá din betie, Jenkins párási peste 
citeva ceasuri hotelul, pentru a colinda cartierele 
márginase, locuite de negri. 

Strábátea ulitele noroioase, intre cocioabe dárá- 
pănate. Citiva copii se luară după el, zgomotoşi. Un 
cerşetor se ivi de după un colț, îl cercetă iscoditor, 
apoi se aşeză repede lingă zid şi începu să ceară cu 


glas plingáret. Jenkins se apropie de el, dar înainte 
să se fi căutat prin buzunare, bátrinul îi şopti iute, 
în dialectul local : 

— Sinteti aşteptat. 

— Cine ? întrebă el tresárind. 

— Un prieten. La capătul străzii, lingă monu- 
ment. Amba... 

Jenkins întinse bătrinului (0) monedă, 
stringindu-i uşor mina. Apoi plecă mai departe, 
continuindu-si parcă plimbarea. 

Într-adevăr, Amba îl aştepta. Un brat suplu si 
musculos îl trase pe alb într-un tufiş des, întune- 
cat. 

— Bună ziua, domnule Jenkins ! 

— Aici erai ? Bună ziua, Amba. Văd că ai multi 
prieteni. 

— Luptăm împreună. 

— Toţi oamenii cinstiți sînt alături de Congo. Ei, 
dar ia zi, ce-ai mai făcut ? Ai scăpat de friguri ? 

— Leacul a fost minunat. Vă mulțumesc. Îmi 
pare rău că v-am lovit atunci. De ce nu mi-ati spus 
de la-nceput ? 

— Nu se putea, Amba. Şi-mi trebuia o dovadă 
pentru Oswell. Ce s-a întimplat cu Leps ? 

— A mers repede. Nici n-au avut timp să se 
apere ca lumea. Mai ales că i-a oprit şi pe negri. Am 
sărit peste dinsii cînd nici nu se gindeau. După ce 


le-am luat baloturile şi i-am dezarmat, au dispărut 
în pădure. Ştiţi ce aveau în baloturi ? 

— Ştiu ! Arme ! 

— Aşa e. De fapt, cine sinteti cu adevărat ? Ai 
nostri và cunosc prea putin. 

— N-are insemnátate, Amba. Un partizan, ca si 
tine. Tu lupti pentru independența Congoului. Eu 
impotriva lui Roy. Nu te mira. Existá si altfel de albi 
decit Oswell si Leps. 

— Nu mă mir. l-am văzut. 

Ar fi vrut să-l întrebe pe Jenkins de ce luptă 
contra lui Roy, dar se abtinu. 

— Si-acum ? întrebă Jenkins. 

— Moaroro pleacá spre vest. Eu, spre Lacul 
Albert. 

— Cum ? Lacul Albert ? Avem aceeasi directie. 

— Poate. Nu stiu. Caut pe cineva. 

— Şi noi vom căuta un bátrin : Hamadi. Ascul- 
tă-mă, Amba ! Hamadi e urmărit de un om al lui 
Roy. Si noi, Oswell, Kader si cu mine, pornim 
curind in această urmărire. Vor să-i smulgă 
bátrinului un secret, despre Taba Ciu. Ştii ceva ? 

— Bătrînul are multe taine. Îl cunosc. 

— Dacă-l intilnesti, spune-i să se ferească. A, am 
uitat ! În aceeaşi direcţie a plecat şi o americană, 
însoțită de un individ, care e tot în slujba ,sefului". 

— Femeia are vreo legătură cu Taba Ciu ? 


— Nu ! Dar se pare că acest Taba Ciu ascunde 
un tezaur. Vrei să m-ajuti din umbră să-i dejucám 
planurile lui Roy ? Tezaurul acesta nu trebuie să 
intre in mina lui. 

— E bine cá mi-ati spus, domnule Jenkins. Vă 
voi ajuta. 

— Atunci rămii cu bine. Aştept să-mi dai un 
semn de viață. 

— La revedere. Vi-l voi da. 


SIMBAMUENNI 


Soarele rásárise de mult, cînd cei trei călăreți 
ajunseseră pe malul abrupt al unei văi adinci şi 
uscate. Călăuza îşi opri calul, căutind cu privirile 
un loc pe unde să poată cobori. Peretele aproape 
vertical împiedica însă orice tentativă. Bátrinul se 
întoarse spre însoțitorii săi : 

— Va trebui să mai mergem în jos. Pe aici nu se 
poate traversa. Vorbise într-o englezească fără 
cusur, cu voce gravă şi liniştită. Caii sint obosiţi. 
Putiná odihnă nu le strică, domnule Geo. 

— Desigur, dragă Hamadi. Cu ocazia asta îşi va 
putea continua şi Victor exerciţiile. 

— [ar începi ? mormăi prost dispus al treilea 
component al grupului. 


— De cîte ori plecăm la drum, mă tot întreb: 
cum naiba reusesti să ajungi pe cal ? 

— Pretinzi, după numai două zile, să călăresc 
precum indienii ? 

Bătrinul surise blind ; 

— Domnule Geo, nu toată lumea s-a născut pe 
coama unui cal, ca dumneavoastră ! 

Victor pufni în ris, descálecind cu greutate. Geo 
îl privi ironic : 

— Nu-l alinta, Hamadi. Nu-l alinta ! Poftim ! Nici 
pe pămînt nu se mai descurcă. 

Într-adevăr, Victor se mişca de colo-colo cu paşi 
mici, încercînd parcă să se obişnuiască iar cu 
mersul pe propriile lui picioare. 

— Cred că mă voi întoarce deşelat la Bucureşti, 
bombăni el, privindu-şi membrele inferioare. 

Geo hohoti sonor. Dintr-un salt fu alături de cal, 
scotindu-i zábala. Desfăcu la iutealá curelele 
coburilor uriaşi, pe care-i aşeză în iarbă. Cu palma 
lovi crupa animalului zvelt şi nervos, apoi fluieră 
scurt. Calul ciuli urechile, sforăi încetişor şi, după 
ce aruncă din copite, tisni într-o parte, spre iarba 
deasă din marginea savanei. Începu să pască. 

Victor repetă şi el manevrele, în timp ce Geo se 
trintea pe spate, punindu-si alături arma automată 
cu două ţevi şi casca. Victor goni cu strigăte 
groteşti calul, după care veni lingă Geo. Se aşeză 
oftînd. 


— Dá-ti jos rabla aia de pe umăr! 

— Am uitat. 

— Te oboseşte. 

— Atita pagubă ! 

— Mă rog! 

Abia atunci isi dădură seama cá bătrinul 
Hamadi, călăuza, nu descălecase. Stînd în şa drept, 
scruta cerul, întors cu privirile spre sudul Lacului 
Albert, ca şi cum ar fi încercat să vadă prin zările 
limpezi vîrful stincos al masivului cristalin, 
Ruwenzori. Apoi, încet, îşi fixă ochii întredeschişi pe 
direcția nord-vest, spre lanțul Munţilor Albastri. 

— Parcă ascultă ! şopti Victor intrigat. Curios ! 

— Nu te-ai obişnuit cu el. 

— Îl cunoşti bine ? 

— De aproape 10 ani. M-a însoțit in mai toate 
cercetările mele africane. 

— Pitorească prezenţă ! 

— Aş spune legendară. 

Geo tácu. Victor continuă să-l privească pe 
Hamadi. Îşi amintea că în nu ştiu ce dialect din sud 
Hamadi înseamnă „călăuză”. Deci era o poreclă. 

Bátrinul avea o admirabilă robustete, ce-şi găsi- 
se expresia în armonioasa dezvoltare a corpului. 
Nilot ? S-ar fi părut că da. Înălțimea, nasul ascuţit, 
umerii largi... Acum chipul lui osos era impinzit de 
o rețea fină de riduri. Barba scurtă, albă îi dădea 
un aer solemn, impunind respect. Din cite ii 


povestise Geo lui Victor, acest om poseda o vastă 
cultură, iar cunoştinţele sale în materie de istorie şi 
artă africană erau demne de invidiat. Poate că Geo 
exagera. Dar cine ştie ? 

Chiar şi felul cum se îmbrăca bátrinul nu putea 
fi decit rodul unei îndelungi experiențe. Burnusul 
mic, alb, mantaua largă, cu glugă, cămaşa gălbuie 
şi pantalonii strinsi pe picior, aveau ceva din 
eleganța si ciudátenia costumului tuareg. Dar era 
altceva, precis altceva, cáci sandalele cu talpà 
groasă, legate cu fisii de piele tare, completau 
aproape anacronic acest costum. Şi calul ! De unde 
şi l-a procurat ? Capul mic, expresiv, gitul scurt si 
puternic, muşchii cu fibre prelungi şi fine, nervoa- 
se, vădeau structura unui pur singe arab. Numai 
culoarea lui era alta, neagră, de mustang american. 

Miinile cáláuzei, cu degete alungite, subțiri, se 
odihneau pe pusca aşezată la oblincul seii. Arma cu 
țeavă lungă avea patul dintr-o esență de mahon 
sau abanos. Plăci de fildeş, îngălbenite, fuseseră 
încrustate în lemn. Si pe fiecare placă mina 
artistului anonim scrijelise cu gingăşie formele 
unor animale din pădurile şi savanele Africii. 
Pesemne că era şi bun vinátor. 

— Arde soarele ! Se anunţă canicula, bombăni 
Geo, moleşit de această plajă matinală. 

— Ce tăcere ! 


— Calm ecuatorial, dragă Victor. Curenti ascen- 
denti. 

— Savana doarme. 

— Nu te lua dupá aparente. Sintem pe platoul 
grabenului central din Africa si aici surprizele se tin 
lant. 

— Pácátos relief vulcanic. Prábusiri, eroziuni... 
Dar imi place. As zice chiar cá sint incintat. 

— Adolescentá tirzie, un fel de poetism imberb... 

Victor nu tinu seamá de ironia muscátoare a 
fratelui sáu. 

— Uite, si albia acestui riu torential imi farmecá 
imaginatia. E un nu stiu ce sálbatic si atrágátor, 
plin de culoare. 

— Sá-ti cumperi citeva creioane colorate. Poate 
mizgăleşti ceva. 

— Ierburile înalte ale savanei, arborii ciudati şi 
rari, antilopele, bivolii şi păsările, toate mă atrag, 
Geo, că uit de cercetările tale ştiinţifice. Îţi multu- 
mesc ! 

— De ce? 

— CÀ m-ai chemat aici. 

Tăcură iar. Hamadi se apropie de ei. Descáleca- 
se, şi calul sáu păştea lîngă ceilalți. 

Chiar atunci ţipă undeva o pasăre. Si iar, si iar. 
Bătrinul asculta atent. Pasărea parcă vorbea. Adică 
repeta un singur cuvînt : „Polâ”. Asa e, Victor nu se 
inselase. „Polă ! Polá !? 


— Vine ploaie şi furtună ! vorbi bátrinul. 

— Imposibil ! replică Victor. Cerul e senin, vintul 
nu bate. 

— Mocva reza? nu face gălăgie decit înaintea 
ploii puternice. În cîteva ceasuri avem furtună. 

Geo sări iute în picioare, spre surprinderea lui 
Victor, care, drepţi să fim, se cam îndoia de 
„barometrul” viu al bătrinului. 

Geo scoase repede o hartă, din porthartul prins 
la centură. Victor veni lingă el. 

— Mda ! La 6-7 kilometri de-aici avem iar o albie 
secată, adincă şi largă. Dacă reuşim să trecem 
dincolo, e bine. După ploaie nu vom mai putea 
trece fără barcă. 

Călăuza îi întrerupse : 

— Priviţi o ciudátenie a Africii noastre ! Arătă cu 
mîna un arbore solitar de pe fundul prăpastiei. 
Băştinaşii îi spun „more oa maotu”, arborele cu 
picioare. E Ficus indica. Rădăcinile sale coboară 
direct din ramuri, imprástiindu-se pe o mare 
suprafață. De obicei creşte prin locuri cu umiditate 
abundentă. Cum a apărut aici, Dumnezeu ştie. 

— E cam pipernicită, într-adevăr ! replică Geo. 

— Da. Unele triburi cred cá are insusirea de a le 
feri de nenorociri. 


8 Mocva reza — Micropogon sulphuratus. 


— Minunat! strigă Victor. Dacă l-am întîlnit, 
înseamnă că vom scăpa cu bine din furtună. 

Călăuza scrută din nou cerul. Cei doi se ridicară, 
împăturind harta. La orizont, către nord-est, se 
ivise ghemotocul alb al unui nor ce se látea cu 
repeziciune. 

— Pe cai! mormăi Victor. S-a făcut nouă si 
jumătate. 


De-a lungul malului prăpăstios, cáláretii inain- 
tau in trap uşor. Ierburile savanei fuseseră 
înlocuite aici de tufe tepoase, de arbori pitici şi 
smocuri de iarbă verde, márunticá. Muştele nu-i 
supărau încă. La mai puțin de 2 kilometri, Hamadi 
descoperi locul unde se putea trece pe malul 
celălalt. 

Cîteva păsări mari, cenuşii se roteau deasupra 
lor câriind. Apoi pieriră. Nu le-a fost uşor să treacă 
prin grohotişul strîns pe firul văii, printre bolovanii 
prábusiti de sus, şi să urce versantul abrupt. Caii 
sforăiau tot mai des, inspumati, iar răsuflarea lor 
iute sfişia tăcerea aşternută între oameni. 

În sfirşit, se văzură şi dincolo. Chiar pe marginea 
ripei, trunchiurile unor kolkuali, zbirliti, le barau 
trecerea. Ocolindu-le, nimerirá in mijlocul altor 


hátisuri de acaci 9. Animalele obosite înaintau 
acum la pas. 

— Extraordinar ! strigă Victor. Priviţi cerul ! 

Norii acopereau in zdrente cenuşii orizontul — 
năluciri negre, mişcătoare, cu forme monstruoase, 
vinzolite neîncetat, amestecate una cu alta, 
cotropind cu spaima lor cerul albastru. Ciudatele 
învolburări de fum, cenuşă sau aburi scăpărau 
scîntei, în timp ce acolo, departe, deasupra 
pămîntului, plutea o bolnavă lumină gălbuie. 

— Inima uraganului ! şopti Hamadi. 

Călăuza îşi îndemnă calul pe o cărare abia ghici- 
tă. O stranie nelinişte cuprinsese savana. Dacă 
pînă atunci nevăzutele viețuitoare nu-şi trădaseră 
prezența — dînd impresia cá nici nu există, acum 
se supuneau instinctelor lor alarmate. Stoluri de 
păsări îşi luau zborul tipind, grăbindu-se să treacă 
în adăposturile sigure de pe malul Lacului Albert, 
sau altundeva, prin pădurile din apropiere. Auziră 
urletul unui ghepard şi mugetele turmelor îndepăr- 
tate de bivoli. Vintul nu mai adia şi zgomotele 
cutreierau savana din toate direcţiile. 

Un tăun trecu biziind pe lingă urechile lui Victor, 
care tresári. Din loc în loc, întilneau grupuri de 


? Acaci — salcâmi africani (Acacia albida, A. arabica, A. giraffae, 
A. horiida etc.). Cresc in tufisuri spinoase. 


mimoezi pitici, cu frunze ce luceau ca unse cu 
ceară. lar la un moment dat, Hamadi porni la trap, 
căci savana se rărise şi puteau înainta mult mai 
repede. Citeva antilope cu blană sclipitoare, aflate 
într-un luminis, auzindu-i, ciuliră urechile. Se 
făcură nevăzute, în salturi pline de gratie. 

Alt stol filfii pe deasupra lor. Păsări negre, ceva 
mai mari ca ciorile. Călăuza ochi scurt şi arma lui 
bubui de două ori. Cinci-şase zburătăciuni căzură 
la pămînt. 

— Lincololo, vorbi el, oprindu-si caii. Uragan, 
neuragan, o friptură bună tot vom mînca astăzi. 

Şi, calm, descălecă. Reveni cu păsările moarte. 
Le îndesă iute într-un cobur. În acel moment calul 
sforăi uşor. Bătu nervos pámintul din copite. Si 
ceilalți doi cai incepurá să se fráminte pe loc. 

— Domnule Geo, sopti cáláuza, pregáteste-ti 
arma ! Dumneata, domnule Victor, la fel. 

Rágetul animalului fu urmat de salturile cailor 
speriați. Era aproape, foarte aproape. Cel mai 
probabil, după nişte tufişuri dese din stînga. 
Cáláretii aşteptau pregătiți pentru orice. Dar timpul 
trecu şi în cele din urmă Hamadi încălecă iar, 
spunînd : 

— A plecat. I-a fost teamă. 

Ca şi cînd l-ar fi auzit, leul pufăi mînios undeva, 
departe. Victor nu era lipsit de curaj. Dar acum 
frica ii paralizase orice mişcare. Sta cu ochii atintiti 


în direcția aceea şi respira zgomotos. Geo îi 
observase spaima, intelegindu-i-o. Hamadi la fel. 

— Mi-a... mi-a fost frică, inginá zápácit Victor. 

— Domnule Victor, interveni bătrinul. Există un 
proverb al popoarelor din somali : „Unui om curajos 
îi este frică de leu de trei ori: cînd îi vede pentru 
prima dată urmele, cînd îl aude pentru prima dată 
răgind şi cînd îl vede pentru prima dată. Dar să nu 
mai zăbovim! Furtuna care vine este foarte 
periculoasă. Nu ne vom putea salva decit dacă 
ajungem la timp în valea lui Lukassi. Printre 
stincile mari sînt nişte grote. Vom fi la adăpost. 

În scurt timp, norii acoperiră soarele. Lumina vie 
a zilei dispăru. În jurul lor se lăsă aburul mut al 
înserării. Tunete din ce în ce mai puternice se 
rostogoleau pe urmele cáláretilor, îi ajungeau din 
urmă, pierind apoi prin zările infricosate. Vintul 
trecu mai întîi ca o adiere. Boarea lui o resimti 
imediat savana. Ierburile fremătară temătoare, 
într-un fişiit continuu, nedesluşit. Hamadi ascunse 
arma sub pelerină, fixind-o in şa. Îşi strînse bine 
gluga sub bărbie. Geo şi Victor îi urmară exemplul, 
imbrácind hanoracele si punindu-şi ochelarii de 
vint. 

Asteptau cu neliniste pericolul nevăzut. 


La 5-6 kilometri mai în urmă de locul pe unde 
treceau aceşti trei călăreţi, crescuseră în savană 
citiva palmieri. Desi máruntei, dominau totuşi 
împrejurimile atingind 10-15 metri în înălțime. 
Între tulpinile acestor arbori se oprise un călăreț. 
Calul nervos, plin de spume, respira iutei, ca după 
o goană nebunească. Bărbatul îmbrăcat sumar 
purta pe spate o armă cu țeava scurtă. Era înalt şi 
voinic, şi cu toate că zările pe care le scruta arătau 
destul de amenințătoare, nu părea să fie convins că 
se găseşte în pericol. Ba chiar sări agil de pe cal, 
apropiindu-se de tulpina unui palmier, pe care 
începu să se catere ca simienii. Puţini albi ar fi 
reuşit această performanţă. Ajuns sub coroana 
copacului, îşi plimbă privirile agere de jur împrejur. 
Zări prin lumina tulbure — nu departe — doi 
călăreți ce se apropiau cu repeziciune. Nu păru de 
loc surprins, deşi ar fi dorit să vadă trei. Dar, 
satisfăcut, cobori la fel de sprinten, trase animalul 
în dosul unor tufişuri şi aşteptă sosirea cáláretilor, 
care oricum trebuiau să treacă pe acolo. 

Citeva fulgere orbitoare căzură foarte aproape. 
Vintul răcoros înfiora savana şi frunzele zdrentuite 
ale palmierilor foşneau cuprinse parcă de spaimă. 
În scurt timp, cáláretii văzuţi de dinsul se apropiară 
de locul unde se afla pitit. 


— Domnule Tony — spuse femeia — mi se pare 
că treaba asta cu uraganul ne cam încurcă 
lucrurile. Pierdem urma celor din față. 

— Nu gresiti, stimată doamnă Breakstone, rás- 
punse cel cu numele de Tony, un individ cu chip 
uscátiv si páros, ascuns sub borurile largi ale 
páláriei negre. 

— Crezi cá mai avem sanse sá scápám din prá- 
păd ? întrebă amazoana, privind alarmatá cerul 
despicat de fulgere si zgiltiit de tunete. 

— Salvarea o găsim in Valea lui Lukassi. E 
aproape ! Dacá plecám imediat... Altfel... 

— Perfect ! Poate că acolo dám de Hamadi si de 
ceilalti. 

— Cine stie, ráspunse in doi peri bárbatul por- 
nind in galop. Femeia il urmá. 

Negrul asteptá o vreme, apoi se luá dupá dinsii, 
precaut, ridicindu-se din cind in cind in sa. Vintul 
alerga năuc, o dată cu dinsul. Iarba savanei unduia 
ca valurile. Vizibilitatea scăzuse simțitor. La un 
moment dat îşi struni cu violență calul. Acesta se 
ridică în două picioare. Urechea exersată a negrului 
surprinsese — cu tot vacarmul din jur — cîteva 
impuscáturi. Răsunaseră destul de aproape. Párási 
bidiviul nervos si alergă uşor aplecat, tinind in 
miîini carabina. Auzi nechezat de cal. Se tiri 
într-acolo. Dădu binişor ierburile la o parte şi ceea 
ce văzu îl obligă să devină atent. În mijlocul 


luminişului zăcea trupul unui om. Era mort, 
incremenit, cu fata în sus şi cu brațele desfăcute. 
Pe frunte-i curgea un firicel de singe. Negrul 
rămase nemiscat, ascultind cu încordare. Se 
apropiau doi călăreți în galop. Pătrunseră în 
luminiş şi opriră caii lingă cadavru. 

— Blestemată furtună, Joe, spuse cel uscátiv. 
Nu se vede la cinci metri. Ne-au scăpat. 

— Aveau cai mai buni, Nicolo. N-ai văzut feme- 
ia? Alerga ca o nălucă. Si dobitocul ăsta de 
Wallshops ! Tony l-a recunoscut. Are mînă sigură. 
Drept în frunte l-a atins. 

— Acum ce facem ? 

— Să crăp dacă Tony nu vrea să-l păcălească pe 
Roy. Şi eu nu pricepeam de ce ne-a trimis şeful să-l 
urmărim. 

— N-avea încredere în el, Joe. 

— Cam aşa. Parşiv ghinion ! Să dăm nas în nas 
cu el! A înțeles imediat. Îl învăţ eu minte. Vintul 
bate în direcția aceea. Dăm foc la savană. Îi ardem 
ca pe nişte şoareci ! 

— Ai înnebunit ? Şi femeia ? 

— Gura ! urlă celălalt. Eu din partea asta, tu de 
dincolo. 

— Dar Wallshops ? încercă Nicolo. 

— Nu ne mai pierdem vremea să-l îngropăm. 

Cei doi dispărură. Negrul se retrase şi el spre 
calul pe care-l încălecă, pornind în galop. 


Din timp în timp, caii galopau. Degeaba însă! 
Tunetele erau mai repezi şi tot asa azvirleau din 
copite, duduind. Victor încercă să privească cerul 
coborit peste ei. Totul îi apăru ca un ocean vălurit 
de bezne. Fulgere stranii — cu cite opt-zece braţe — 
sclipeau îndelung, urmate de puternice explozii. 
Parcă nicăieri pe lume nu sînt atît de sonore 
tunetele ca în Africa, unde însuşi pămîntul vibrează 
şi trebuie să te stápinesti de fiecare dată, căci inima 
iti tresare în piept. 

Îi învălui un suflu răcoros. Vintul se inteti, 
clătinînd ierburile, răscolind nori de praf. Norii se 
tirau peste podiş, grăbiţi din urmă de vintul 
şuierător. Cerul dispăruse într-o piclă opacă. 
Mirosea tot mai mult a fum. 

— Ce s-a întîmplat ? întrebă Geo. 

— Arde savana, răspunse bătrinul. Arătă cu 
mîna undeva în spate. Nu ştiu dacă focul nu ne va 
ajunge din urmă. Vintul şi-a schimbat direcția. 
Bate spre noi. 

— Cit avem pînă la Valea lui Lukassi ? 

— Doi kilometri, cel puţin. 

Dar, ca şi cînd ar fi simţit pericolul, caii porniră 
singuri, nechezind inspáimintati. Simtiserá mirosul 
fumului. 


Dacă vreunul dintre ei s-ar fi întors în şa, ar fi 
văzut zidul flăcărilor ce înainta cu repeziciune, 
alimentate de suflul furtunii. Asaltul lor se desfăşu- 
ra de o parte şi de alta, sub forma unui cerc alungit 
pe mai mulți kilometri. Printr-o nefastă întîmplare, 
cáláretii se aflau în centrul acestei avalanşe de foc, 
ce-i amenința cu încleştarea din trei părți. Vilvătăile 
galben-rosiatice îşi fluturau limbile ascuțite, 
mistuind în calea lor ierburi şi copaci. Perdele de 
fum fierbinte colcáiau peste zare, impreunindu-se 
la un moment dat cu plafonul norilor grei, rostogo- 
liti pe cer. Caii în galop nu mai păreau acum decît 
nişte umbre vii, printre celelalte năluci, prinse 
într-un joc de forțe oarbe. Primprejur începu să 
răzbată vacarmul de urlete al sălbăticiunilor 
îngrozite, împletit cu tunetele dominind din 
înalturi. Pe lingă ei tisnirá fantomatic trupurile 
cîtorva gheparzi. Apoi lei şi antilope, bivoli ce 
mugeau prelung, stirnind panică — defilare năucă. 

Cáutindu-si salvarea in fata primejdiei comune, 
toate aceste viețuitoare uitaseră parcă de milenare- 
le lor duşmănii. Îi ajunse din urmă şi cîțiva elefanţi. 
Într-o goană nebună, cu trompele ridicate, scoteau 
mugete surde. Se apropiară atit de mult, încît 
oamenii i-ar fi putut atinge cu mina. Dar în curînd 
grupul pachidermelor gigantice îi depăşi. 

Din urmă se auzi trosnetul ierburilor uscate, 
mistuite de foc. Căldura sufocantă şi fumul le 


ingreunase respirația, amenintindu-i. Caii, cu 
boturile larg deschise, asudati, gifiiau, la capătul 
puterilor. Atunci acolo, in fatá, apáru Valea lui 
Lukassi, cioplită in piatră. Pe malurile ei, se 
adunaseră de-a lungul timpului bolovani uriaşi — 
ruine zămislite de mişcările seismice de odinioară. 
Salvarea ! 

La lumina fulgerului se zări un pinten ascuţit şi 
pietros, înfipt în trupul gol al văii — teren arid, 
pustiu.  Bolovani informi, amestecați haotic 
dominau mica peninsulă. Hamadi se îndreptă către 
acest loc binecuvîntat, de altfel singurul. 

Ajunseră la timp. Un vuiet sinistru se apropia tot 
mai mult, crescînd în intensitate. Suflul colosal al 
uraganului îi izbi, aruncîndu-i aproape la pămînt. 
Cascade nesfirşite de apă se revărsară peste ei gata 
să-i orbească. Dar caii continuau să meargă şi, la 
un moment dat, se opriră în spatele unui zid înalt. 

Vintul suiera pe deasupra lor, însă acum se 
aflau la adăpost. 

Tot acolo, cîteva antilope si un leu îşi gásiserá 
scăparea. Bătrinul impuscá fiara, în vreme ce 
gratioasele antilope, cuprinse de panică, sárirá în 
golul de dedesubt. 

Ploua torențial, în averse. Grupuri de sălbăti- 
ciuni îşi continuau goana sub valuri de ploaie. 
Neputind urca versantul opus al văii, se angajaseră 
pe firul ei îngust. Şi atunci păru că cerul s-a 


transformat într-o singură cascadă de apă si 
tunete. Cáláretii n-au înțeles nimic pînă cînd zidul 
torentului înalt, venind din sus, se rostogoli 
impetuos sub ei, máturind pur şi simplu tot ce 
gásea in cale. Chiar si terenul stincos se clátiná, ca 
la trecerea unui urias simplon. 

Putine vietuitoare scápará de prápád, incremeni- 
te pe stincile la care apa n-ajunsese. Erau citeva 
antilope mici. 

Vijeliosul torent purta cu el trunchiuri de arbori, 
rámásite de plante, iar praful lateritic ii colorase 
apele intr-un rosu inchis. Cei trei descálecaserá. 
Zgribuliti, cu dirlogii cailor in miini, aşteptau să 
treacă potopul. Uneori bietele patrupede îşi aplecau 
botul spre bălțile din jur, să-şi potolească setea 
sufocantă. Au trecut minute, sau ceasuri ? 

Uraganul îşi mai domolise furia. Primul vorbi 
bátrinul : 

— Va trebui să mai aşteptăm domolirea apelor. 
Ploaia aproape a încetat. Din cauza solului stîncos, 
acest omurambo distrugător seacă repede. 

— Omurambo ? Adică torent ? întrebă Victor. 

— Da. Ei, dar ce văd ? se întrerupse bátrinul. 

Ceilalţi doi priviră în aceeaşi direcție. Pe trun- 
chiul putred al copacului purtat de ape se vedeau 
picioarele şi capul roşcat al unui cal. O femeie, 
agátatá cu amindouá mîinile de gitul lui, încerca 


să-l încalece. Îi zări şi le strigă de departe, din toate 
puterile : 

— Calul e speriat. Nu vrea să se mişte. 

Hamadi sări în şa, pornind în galop printre 
stinci. 

Geo si Victor făcură la fel. Urmărirea femeii 
continuă un timp de-a lungul malului. Mirosea a 
foc stins şi a cenuşă. Savana arsese pină aproape 
de marginea văii. 

După aproximativ un kilometru, găsiră posibili- 
tatea să coboare. 

Călăuza îşi îndemnă calul în apă. Geo îl urmă, 
strigînd la Victor să rămînă sus, pe mal. Încadrată 
de caii celor doi bărbaţi, amazoana fu scoasă în 
curînd din torentul ce se mai domolise. Victor se 
apropie şi el, curios să afle cum nimerise acolo 
domnişoara aceea. Auzi întrebarea lui Geo : 

— Cum a fost călătoria ? 

Ea nu răspunse imediat. Tremura, cu nasul uşor 
invinetit. Mingiie cu un gest gâtul calului si in cele 
din urmá privi in jur, la fiecare, pe rind. 

— Inedită, incomodă şi destul de fluidă. 

— Ceva neplăceri ? continuă imperturbabil Geo. 

— N-am putut fuma. 

Victor izbucni in ris, cucerit de simplitatea si 
frumusețea ei. 

— Dacă nu má-nsel, Hamadi, Geo si Victor ? 


— Exact. Dar cu cine avem onoarea, şi de unde 
ne cunoaşteţi ? interveni curtenitor românul. 

— Mă numesc Ann Breakstone şi vă mulțumesc, 
domnii mei. O să vă string mîna mai tirziu. Dar ce 
naiba, n-are nimeni o țigară ? Ale mele s-au udat. 

Geo îi oferi una si ea, după ce o aprinse zimbind, 
pufăi de cîteva ori. 

— Am plecat din Mahagi-Port la cîteva ore după 
dumneavoastră, însoţită de un oarecare Tony 
Porter. 

— De ce ? întrebă Geo. 

— Sînt arheolog. Fiind singură şi auzind despre 
dumneavoastră în orăşel, m-am hotărît să v-ajung 
din urmă. Se vorbeşte mai ales despre dinsul. Şi 
adresindu-se lui Hamadi: Vă cunoaşte toată 
Africa ! 

Călăuza nici nu clipi. 

— Bine, bine, replică Geo, dar insotitorul unde-a 
rámas ? 

— Dracu' stie ?! Poate bate la portile iadului. 
Nu-mi prea plácea, drept sá vá spun. Cu toate 
astea mi-a salvat viata. Trei indivizi au vrut sá ne 
facá de petrecanie. Sau cel putin asa pretindea 
Tony. Pe unul l-a ucis. 

Geo se uită la Victor cu aerul unuia care nu se 
îndoieşte nici o clipă că această Breakstone a stat 
destul de mult în apă! 


— Gata! spuse şi aruncă ţigara. Sint singură, 
domnii mei, deoarece doctorul Hayley a rămas 
bolnav într-un spital din Mahagi-Port. Cinci sau 
şase zile mă va aştepta. Cu oameni ca dumneavoas- 
tră, mă întorc eu ! Sigur ! Căci, zău, mi-ati cîştigat 
simpatia! lar faima domnului Hamadi nu mă 
stinjeneste de loc. 

— Noi nici nu mai contăm ! bombăni Geo. 

— Mă îndoiesc. Operele ştiinţifice semnate Geo 
Cornescu le cunosc. Aveţi un succes răsunător în 
America. Şi e interesant ! O somitate ştiinţifică are 
complexe ! Dar ajunge cu glumele! Pe domnul 
Victor, scriitorul Victor Cornescu, l-am văzut la 
televizor cu ocazia interviului de acum un an. Pe 
atunci studiam în Franţa. 

— Sinteti foarte, foarte amabilà ! glásui Victor. 

— Nimic nu vá-mpiedicá sá-mi urmati exemplul. 
De pildă să mă aşteptaţi două minute, să-mi store 
hainele. 

Sări de pe cal ca o acrobată, aruncindu-si pele- 
rina de plastic de pe umeri. Íntii stoarse bluza, 
croită dintr-un postav verde. Aruncă lingă ea 
centironul negru, de care era agăţat un coscogea 
pistol. Urmară pantalonii mulati pe coapsele lungi. 
Scurse apoi apa din cizmele uşoare. 

— Încotro mergem ? strigă miss Breakstone. 


Victor întoarse capul, căci toti se îndepărtaseră 
politicoşi. Domnişoara, îmbrăcată, aştepta călare 
hotărîrea lor. 

— Precis nu ştie decit călăuza noastră, Hamadi. 
Ne-a promis că ne duce într-un loc unde vom avea 
material geologic şi arheologic din belşug. Dar pînă 
acum a păstrat în taină numele regiunii. Nu crezi, 
dragă Hamadi, că acum ai putea să ni-l dezvălui ? 

Bătrînul se gîndi cîteva clipe, apoi răspunse cu 
aerul lui grav şi liniştit : 

— Domnilor, vă voi conduce la Taba Ciu. 

Şi porni domol înapoi, spre stincile unde impus- 
case leul. 

Printre norii destrámati apăru soarele. Razele 
strălucitoare şi calde reînviară natura vitregă. Pe 
Victor îl străbătu un simtámint straniu şi tulbură- 
tor. Nu era bucurie. Dar parcă niciodată ca acum 
nu avusese sentimentul că trăieşte din plin. Privea 
la toate ca un nou-născut. 

— Ce bine-i să trăieşti ! murmură el, sufocat de 
aceste senzații. 

L-a auzit doar Hamadi, căci domnisoara 
Breakstone şi Geo rămăseseră ceva mai în urmă. 

— Ce bine-i să lupti şi să cauti! completă 
bátrinul. 

Ajunserá. Hamadi cáutá cu privirea leul vinat. 
Descáleca in apropierea lui, zicind : 

— Vom dărui blana unei anumite persoane. 


— Sper că nu te-ai gîndit la mine ! insistă Geo. 

— Nici la mine ! se apără Victor. 

— Eu nu pot suferi blănurile ! strigă fata, ca şi 
cînd n-ar fi înțeles. 

— Am să mă mai gîndesc! zimbi călăuza, 
scotind de la briu cuțitul de vinátoare. Începu să 
jupoaie fiara ucisă si continuă: Domnule Geo, 
pregăteşte tabăra. Scoate păsările din tolbă. O 
friptură e oricind binevenită. 


(va urma) 


Veţi putea urmări 
aventurile celor doi români, 
însoțiți de Ann Breakstone şi bátrinul Hamadi 

